ai4bharat/Pralekha huggingface dataset:
హోం మంత్రిత్వ శాఖ
కొవిడ్-19పై పోరాటంలో భాగంగా లాక్డౌన్ విషయంలో కఠినంగా వ్యవహరించవలసిందని అన్ని రాష్ట్ర మరియు కేంద్రపాలిత ప్రాంతాలను ఆదేశించిన కేంద్ర హోం శాఖ మరియు ప్రజలు గుంపులుగా చేరే ఎటువంటి సామాజిక/మతపరమైన కార్యక్రమాలను అనుమతించరాదు
ఏప్రిల్ 2020లో రాబోవు పండుగలను దృష్టిలో ఉంచుకుని కొవిడ్-19పై పోరాటంలో భాగంగా ప్రజలు గుంపులుగా చేరే ఎటువంటి మతపరమైన లేదా సామాజిక కార్యక్రమాలకూ అనుమతులు ఇవ్వరాదని, లాక్డౌన్ విషయంలో మరింత కఠినంగా వ్యవహరించాలని అన్ని రాష్ట్ర మరియు కేంద్ర పాలిత ప్రాంతాలకు ఆదేశాలను జారీ చేసింది కేంద్ర హోం శాఖ.
శాంతి భద్రతల నిర్వహణ కోసం మరియు ప్రజల్లో ఆందోళనను దూరం చేయడం కోసం లాక్డౌన్ విషయంలో ప్రభుత్వం విధించిన అన్ని కఠిన నియమ నిబంధనలను అమలు చేయసేందుకు జిల్లా అధికారులకు మరియు క్షేత్రస్థాయి ఏజెన్సీలకు తగిన సమాచారాన్ని అందించడం జరిగింది. సామాజిక మాధ్యమాల ద్వారా ఏదైనా ఆందోళన కలిగించే అభ్యంతరకరమైన మరియు అసత్య ప్రచారాలను అడ్డుకోవడానికి తగిన చర్యలను కూడా తీసుకోవడం జరిగింది.
ప్రజా సంబంధిత అధికార యంత్రాంగానికి, సామాజిక మరియు మతపరమైన సంస్థలకు మరియు పౌరులకు లాక్డౌనుకు సంబంధించిన నియమాల సమాచారం గురించి అప్రమత్తంగా ఉండాలని కోరడమైనది. లాక్డౌన్ నియమ నిబంధనలను ఎవరైనా ఉల్లంఘించిన ఎడల ఆయా చట్టాలను అనుసరించి మరియు విపత్తు నిర్వహణ చట్టం 2005 మరియు ఐపిసి ప్రకారం వారిపై కేసులు పెట్టడంతోపాటు తగిన చర్యలు తీసుకోబడతాయి.
భారత ప్రభుత్వ వివిధ మంత్రిత్వ శాఖలు మరియు విభాగాలు, రాష్ట్రాలు మరియు కేంద్ర పాలిత ప్రాంతాలు కొవిడ్-19పై పోరాటంలో భాగంగా దేశంలో విధించిన లాక్డౌన్ నియమ నిబంధనలను అమలులో భాగంగా 24.03.2020న భారత ప్రభుత్వం నిర్వచించిన మార్గదర్శకాలకు కేంద్ర హోం శాఖ తదుపరి 25.03.2020, 27.03.2020, 02.04.2020 మరియు 03.04.2020 తేదీలలో సవరణలు చేసింది. ఈ నియమ నిబంధనల మార్గదర్శకాల క్లాజు 9& 10 ప్రకారం ఎటువంటి మినహాయింపు లేకుండా అన్ని సామాజిక/ సాంస్కృతిక/ మతపరమైన కార్యక్రామలకు అనుమతి లేదు. కావున ప్రజలు గుంపులుగా చేరే ఈ రకమైన కార్యక్రమాలు రద్దు చేయబడినాయి.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం- 375వ రోజు
163.49 కోట్ల డోసులను దాటిన దేశవ్యాప్త టీకాల కార్యక్రమం
ఇవాళ రాత్రి 7 గంటల వరకు 51 లక్షలకుపైగా డోసులు పంపిణీ
భారతదేశ టీకా కార్యక్రమం 163.49 కోట్ల  డోసులను దాటింది. ఈ రోజు రాత్రి 7 గంటల వరకు 51 లక్షలకు పైగా  టీకా డోసులు ఇచ్చారు. ముందు జాగ్రత్త చర్యల్లో భాగంగా, గుర్తించిన వర్గాలకు ఇప్పటివరకు 93 లక్షలకు పైగా  ముందు జాగ్రత్త డోసులు ఇచ్చారు. అర్ధరాత్రి సమయానికి తుది నివేదికలు పూర్తయ్యేసరికి ఈ సంఖ్య ఇంకా పెరిగే అవకాశం ఉంది.
'జనాభా ప్రాధాన్యత వర్గాల' ఆధారంగా ఇప్పటివరకు ఇచ్చిన దేశవ్యాప్తంగా పంపిణీ చేసిన మొత్తం టీకా డోసుల సమాచారం:
|
|
దేశవ్యాప్త కొవిడ్ టీకాల సమాచారం
|
|
ఆరోగ్య సిబ్బంది
|
|
మొదటి డోసు
|
|
10393354
|
|
రెండో డోసు
|
|
9832832
|
|
ముందు జాగ్రత్త డోసు
|
|
2936595
|
|
ఫ్రంట్లైన్ సిబ్బంది
|
|
మొదటి డోసు
|
|
18392238
|
|
రెండో డోసు
|
|
17164914
|
|
ముందు జాగ్రత్త డోసు
|
|
2977967
|
|
15-18 ఏళ్ల వారు
|
|
మొదటి డోసు
|
|
43408015
|
|
18-44 ఏళ్ల వారు
|
|
మొదటి డోసు
|
|
536484736
|
|
రెండో డోసు
|
|
393401115
|
|
45-59 ఏళ్ల వారు
|
|
మొదటి డోసు
|
|
199472593
|
|
రెండో డోసు
|
|
167964865
|
|
60 ఏళ్లు పైబడినవారు
|
|
మొదటి డోసు
|
|
124322822
|
|
రెండో డోసు
|
|
104771367
|
|
ముందు జాగ్రత్త డోసు
|
|
3439275
|
|
మొత్తం మొదటి డోసులు
|
|
932473758
|
|
మొత్తం రెండో డోసులు
|
|
693135093
|
|
ముందు జాగ్రత్త డోసులు
|
|
9353837
|
|
మొత్తం డోసులు
|
|
1634962688
'జనాభా ప్రాధాన్యత వర్గాల' ఆధారంగా ఇవాళ ఇచ్చిన టీకా డోసుల సమాచారం:
|
|
తేదీ: జనవరి 25, 2022 
|
|
ఆరోగ్య సిబ్బంది
|
|
మొదటి డోసు
|
|
458
|
|
రెండో డోసు
|
|
5374
|
|
ముందు జాగ్రత్త డోసు
|
|
89215
|
|
ఫ్రంట్లైన్ సిబ్బంది
|
|
మొదటి డోసు
|
|
414
|
|
రెండో డోసు
|
|
10214
|
|
ముందు జాగ్రత్త డోసు
|
|
144222
|
|
15-18 ఏళ్ల వారు
|
|
మొదటి డోసు
|
|
597283
|
|
18-44 ఏళ్ల వారు
|
|
మొదటి డోసు
|
|
782019
|
|
రెండో డోసు
|
|
2099354
|
|
45-59 ఏళ్ల వారు
|
|
మొదటి డోసు
|
|
121084
|
|
రెండో డోసు
|
|
596797
|
|
60 ఏళ్లు పైబడినవారు
|
|
మొదటి డోసు
|
|
77367
|
|
రెండో డోసు
|
|
342425
|
|
ముందు జాగ్రత్త డోసు
|
|
298247
|
|
మొత్తం మొదటి డోసులు
|
|
1578625
|
|
మొత్తం రెండో డోసులు
|
|
3054164
|
|
ముందు జాగ్రత్త డోసులు
|
|
531684
|
|
మొత్తం డోసులు
|
|
5164473
జనాభాలో కొవిడ్ సోకే ప్రమాదం ఎక్కువగా ఉన్న వర్గాలను వైరస్ నుంచి రక్షించే సాధనంలా టీకాల కార్యక్రమం కొనసాగుతోంది. ఈ కార్యక్రమాన్ని అనునిత్యం అత్యున్నత స్థాయిలో పర్యవేక్షిస్తున్నారు.
హోం మంత్రిత్వ శాఖ
ఈనెల 11న జాతీయ పోలీస్ అకాడమీలో ఐపిఎస్ అధికారుల పాసింగ్ అవుట్ పరేడ్
పరేడ్ లో పాల్గొనున్న 37 మంది మహిళా అధికారులతో సహా 195 మంది ఐపిఎస్ అధికారులు
ముఖ్య అతిధిగా హాజరు కానున్న కేంద్ర హోం శాఖ మంత్రి శ్రీ అమిత్ షా
ఇండియన్ పోలీస్ సర్వీస్  74 ఆర్ఆర్ బ్యాచ్ ప్రొబేషనర్ల పాసింగ్ అవుట్ పరేడ్ ను 2023 ఫిబ్రవరి 11న నిర్వహించడానికి సర్దార్ వల్లభాయ్ పటేల్ నేషనల్ పోలీస్ అకాడమీ సిద్దమయింది.
ఈరోజు ఇక్కడ విలేకరులతో మాట్లాడిన సర్దార్ వల్లభాయ్ పటేల్ నేషనల్ పోలీస్ అకాడమీ డైరెక్టర్ శ్రీ ఏ.ఎస్.రాజన్ పరేడ్ వివరాలు వెల్లడించారు. దీక్షాత్ పరేడ్ల మొత్తం 195 మంది ఆఫీసర్ ట్రైనీలు పాల్గొంటారని తెలిపారు. భూటాన్ కు చెందిన ఆరుగురు అధికారులు,మాల్దీవుల నుంచి ఎనిమిది మంది, నేపాల్ నుంచి ఐదుగురు, మారిషస్ పోలీసుల నుంచి 10 మంది అకాడమీలో శిక్షణ పూర్తి చేశారు. కార్యక్రమంలో కేంద్ర హోంశాఖ మంత్రి శ్రీ అమిత్ షా ముఖ్య అతిధిగా పాల్గొని కవాతును సమీక్షిస్తారు.
విజయవంతంగా శిక్షణ పూర్తి చేసుకున్న అధికారులను అకాడమీ డైరెక్టర్ శ్రీ ఏ.ఎస్.రాజన్ అభినందించారు. మొత్తం 105 వారాల పాటు శిక్షణ కార్యక్రమం నిర్వహించామని తెలిపారు.105 వారాల శిక్షణలో 15 వారాల ఫౌండేషన్ కోర్సు శిక్షణ, 50-వారాల ఫేజ్-I బేసిక్ కోర్స్ శిక్షణ పొందారని అన్నారు. దీని తర్వాత 30 వారాల డిస్ట్రిక్ట్ ప్రాక్టికల్ శిక్షణ ఇచ్చామన్నారు. డిస్ట్రిక్ట్ ప్రాక్టికల్ శిక్షణ సంబంధిత క్యాడర్/రాష్ట్రాల్లో జరిగిందని వివరించిన శ్రీ ఏ.ఎస్.రాజన్ 2వ దశ బేసిక్ కోర్సును సర్దార్ వల్లభాయ్ పటేల్ నేషనల్ పోలీస్ అకాడమీ లో నిర్వహించామన్నారు.
భారతదేశంలో పోలీసు అధికారులు నిర్వర్తించాల్సిన విధులను దృష్టిలో ఉంచుకుని శిక్షణ కార్యక్రమాలు రూపొందించామని శ్రీ రాజన్ తెలిపారు. విధి నిర్వహణలో అధికారులు అవలంభించాల్సిన వైఖరి కి ప్రత్యేక ప్రాధాన్యత ఇస్తూ శిక్షణా కార్యక్రమం జరిగిందన్నారు. సానుభూతితో భాదితుల కేంద్రీకృత వైఖరి అవలంబించాలని ఆయన సూచించారు. దీనివల్ల అధికారులు వృత్తిలో మరింత రాణించడానికి వీలవుతుందన్నారు.
ఇండోర్, అవుట్ డోర్ శిక్షణా కార్యక్రమంలో భాగంగా క్రిమినల్ ప్రొసీజర్ కోడ్, ఐపీసీ, ప్రత్యేక చట్టాలు, ఫోరెన్సిక్స్ ఇన్ఫర్మేషన్,,కమ్యూనికేషన్ టెక్నాలజీ, మానవ హక్కులు, యోగా, ఆయుధం లేకుండా పోరాడడం మొదలైన అంశాల్లో శిక్షణ ఇచ్చామని శ్రీ రాజన్ తెలిపారు. శిక్షణలో పొందిన అనుభవంతో అధికారులు తమ విధులను సమర్ధంగా, అంకితభావంతో నిర్వర్తించగలుగుతారని అన్నారు. 37 మంది మహిళా అధికారులు దీక్షాత్ పరేడ్లో పాల్గొంటారని, శిక్షణ పొందిన వారిలో
23 శాతం మంది మహిళలు ఉన్నారని వెల్లడించారు.
పరేడ్కు కేరళ కేడర్కు చెందిన శ్రీ షహన్షా కెఎస్, ఐపిఎస్  నాయకత్వం వహిస్తారు. 74 ఆర్ఆర్ మొదటి దశ శిక్షణ కార్యక్రమంలో శ్రీ షహన్షా ప్రథమ స్థానంలో నిలిచారని శ్రీ రాజన్ చెప్పారు. నల్సార్ తో సర్దార్ వల్లభాయ్ పటేల్ నేషనల్ పోలీస్ అకాడమీ కుదుర్చుకున్న అవగాహన ఒప్పందం మేరకు శిక్షణ పూర్తి చేసుకున్న అధికారులు మొదటిసారిగా పోస్ట్-గ్రాడ్యుయేట్ డిగ్రీ స్వీకరిస్తారని అన్నారు. విదేశాలకు చెందిన అధికారులు శిక్షణ పూర్తి చేసుకున్న తర్వాత డిప్లొమా సర్టిఫికెట్ పొందుతారని శ్రీ రాజన్ తెలిపారు.
మంత్రిమండలి
భారతదేశాని కి మరియు యూక్రేన్ కు మధ్య వ్యవసాయం మరియు ఆహార పరిశ్రమ రంగాల లో సహకారం కోసం ఒప్పందం పై సంతకాల కు ఆమోదం తెలిపిన మంత్రివర్గం
భారతదేశాని కి మరియు యూక్రేన్ కు మధ్య వ్యవసాయం మరియు ఆహార పరిశ్రమ రంగాల లో సహకారం కోసం ఒప్పందం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ప్రతిపాదిత ఒప్పందం వ్యవసాయాని కి మరియు ఆహార పరిశ్రమ కు చెందిన వివిధ రంగాల లో సహకారాని కి మార్గాన్ని సుగమం చేస్తుంది. దీని కోసం రెండు దేశాల కు చెందిన ప్రతినిధు లతో ఒక సంయుక్త కార్యాచరణ బృందాన్ని ఏర్పాటు చేస్తారు. గుర్తించిన రంగాల లో సహకారాని కి సంబంధించిన చర్చలు జరపడానికి, అలాగే, తగిన ప్రణాళికల ను సిద్ధం చేయడాని కి, అంతేకాకుండా, ఉభయ పక్షాలు ఖాయ పరచుకొన్న కార్యక్రమాల అమలు తీరు ను పర్యవేక్షించడం ఈ బృందం బాధ్యత లు గా ఉంటాయి. కార్యాచరణ బృందం కనీసం ప్రతి రెండు సంవత్సరాల కు ఒక పర్యాయం భారత గణతంత్రం లో, మరొక పర్యాయం యూక్రేన్ లో సమావేశమవుతుంది. ఈ ఒప్పందం ఒప్పంద పత్రం పై సంతకాలు అయిన నాటి నుండి అమలు లోకి రావలసివుంటుంది. ఈ ఒప్పందం అయిదు  సంవత్సరాల కాలం పాటు అమలు లో ఉండాలి. ఈ ఒప్పందాన్ని ఆ తరువాత అయిదు  సంవత్సరాల కాలాల కు దానంతట అదే పొడిగించుకొనేందుకు వీలు ఉంటుంది. ఈ ఒప్పందాన్ని రద్దు చేసుకోవాలన్న తన అభిమతాన్ని ఇరు పక్షాల లో ఏదైనా ఒక పక్షం వెల్లడి చేస్తూ నోటిఫికేశన్ ను ఇచ్చిన తేదీ నాటి నుండి ఆరు  నెలలు అయిన తరువాత, ఒప్పందాన్ని రద్దు చేసుకోవచ్చును.
(
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
డిఓటి టెలికాం, నెట్వర్కింగ్ ఉత్పత్తుల కోసం 42 మంది లబ్ధిదారులకు విస్తరించిన పిఎల్ఐ పథకం. దీని మొత్తం పరిమాణం రూ. 4,115 కోట్లు
5G కోసం బలమైన పర్యావరణ వ్యవస్థను నిర్మించడానికి డిజైన్-ఆధారిత తయారీ; పిఎల్ఐ పథకం కింద 17 కంపెనీలు దరఖాస్తు
పెరుగుతున్న ఉత్పత్తి సుమారు రూ. 2.45 లక్షల కోట్లు, పిఎల్ఐ పథకం ద్వారా 44 వేల మందికి ఉపాధి
ప్రధాన మంత్రి శ్రీ నరేంద్ర మోదీ ఆత్మనిర్భర్ భారత్ దార్శనికతకు పెద్ద ఊతంగా, కమ్యూనికేషన్స్ మంత్రిత్వ శాఖ టెలికాం, నెట్వర్కింగ్ ప్రొడక్ట్ల కోసం పిఎల్ఐ స్కీమ్ కింద 28 ఎంఎస్ఎమ్ఇలతో సహా 42 కంపెనీలకు ఆమోదం తెలిపింది. వీటిలో 17 కంపెనీలు డిజైన్-లీడ్ మ్యానుఫ్యాక్చరింగ్ ప్రమాణాల ప్రకారం 1% అదనపు ప్రోత్సాహకం కోసం దరఖాస్తు చేసుకున్నాయి. ఈ 42 కంపెనీలు రూ. 4,115 కోట్లు పెట్టుబడులు పెట్టడానికి ముందుకు వచ్చాయి. దీనివల్ల అదనంగా రూ. రూ. 2.45 లక్షల కోట్లు, స్కీమ్ వ్యవధిలో 44,000 మందికి పైగా అదనపు ఉపాధి అవకాశాలు సృష్టిస్తుంది.
బలమైన దేశీయ విలువ గొలుసును సృష్టించడానికి, 2022-23 ఆర్థిక సంవత్సరం యూనియన్ బడ్జెట్ టెలికాం, నెట్వర్కింగ్ ఉత్పత్తుల కోసం డిజైన్-లీడ్ పిఎల్ఐ పథకాన్ని ప్రకటించింది. ఇది భారతదేశంలో రూపొందించిన, తయారైన ఉత్పత్తులకు ఇప్పటికే ఉన్న ప్రోత్సాహకాల కంటే 1% అదనపు ప్రోత్సాహకాన్ని అందించింది. డిజైన్ నేతృత్వంలోని పిఎల్ఐ స్కీమ్ జూన్ 2022లో ప్రారంభం అయింది. 1 ఏప్రిల్ 2022 నుండి ప్రారంభమయ్యే ఐదేళ్ల పాటు పిఎల్ఐ స్కీమ్ కింద ప్రోత్సాహకాన్ని పొందడం కోసం డిజైన్ ఆధారిత తయారీదారులు అలాగే ఇతరుల నుండి దరఖాస్తులు ఆహ్వానించారు.
టెలికాం, నెట్వర్కింగ్ ఉత్పత్తుల కోసం పిఎల్ఐ పథకం కింద ఉన్న కంపెనీలు మరిన్ని ఉత్పత్తులను జోడించడానికి, డిజైన్ ఆధారిత పిఎల్ఐ పథకం కింద దరఖాస్తు చేసుకోవడానికి అనుమతించారు. వారి 5-సంవత్సరాల పిఎల్ఐ స్కీమ్ కాలాన్ని ఒక సంవత్సరం పాటు మార్చుకునే ప్రయోజనం కూడా వారికి అందించారు. 22 కంపెనీలు తమ మొదటి సంవత్సరాన్ని మార్చుకునే అవకాశాన్ని ఉపయోగించుకున్నాయి, ఇందులో తాజాగా దరఖాస్తుదారులుగా దరఖాస్తు చేసుకున్న 13 కంపెనీలు ఉన్నాయి.
టెలికాం పరికరాల తయారీని ప్రోత్సహించేందుకు భారత ప్రభుత్వం తీసుకున్న నిర్దిష్ట చర్యలకు దేశీయ, ప్రపంచ తయారీదారుల నుండి ఉత్సాహభరితమైన ప్రతిస్పందన ప్రభుత్వం కార్యక్రమాలపై బలమైన విశ్వాసాన్ని సూచిస్తుంది. టెలికాం, నెట్వర్కింగ్ పరికరాల కోసం డిజైన్, తయారీ కేంద్రంగా భారతదేశం ఉద్భవించబోతోంది.
ప్రధాన మంత్రి కార్యాలయం
ఆసియా క్రీడలు 2022లో లాంగ్ జంప్లో రజత పతకాన్ని సాధించిన శ్రీశంకర్ మురళికి ప్రధాన మంత్రి అభినందనలు
చైనా లోని హాంగ్జౌలో జరుగుతున్న ఆసియా క్రీడలు 2022లో లాంగ్ జంప్లో రజత పతకం సాధించినందుకు గాను శ్రీశంకర్ మురళిని ప్రధాన మంత్రి శ్రీ నరేంద్ర మోదీ అభినందించారు. ఈ మేరకు ప్రధాన మంత్రి ఎక్స్ లో ఇలా పోస్ట్ చేసారు:
“అద్భుతమైన లాంగ్ జంపర్ శ్రీశంకర్ మురళి గొప్ప విజయం సాధించి, ఆసియా క్రీడల్లో రజత పతకాన్ని కైవసం చేసుకున్నందుకు అభినందనలు. అతను రాబోయే తరాలకు సరైన ఉదాహరణగా నిలిచాడు! ” అని ప్రధాని అభినందించారు.
ప్రధాన మంత్రి కార్యాలయం
ఆర్థిక మంత్రి ప్రకటించిన చర్యల పై ప్రధాన మంత్రి ట్వీట్ లు చేశారు
వైద్య రంగ మౌలిక సదుపాయాల లో ప్రైవేటు పెట్టుబడి కి ప్రోత్సాహం అందించడం జరుగుతుంది
బాలల కు ఆరోగ్య సంరక్షణ సౌకర్యాల ను పటిష్ట పరచడం పై శ్రద్ధ వహించడం జరుగుతుంది
రైతుల కోసం, చిన్న నవ పారిశ్రామికవేత్తల కోసం, స్వతంత్రోపాధి కలిగిన వ్యక్తుల కోసం అనేక కార్యక్రమాలను అమలుపరచడం జరుగుతుంది
ఈ చర్య లు ఆర్థిక కార్యకలాపాల కు వేగాన్ని అందించడం లోను, ఉత్పత్తి ని, ఎగుమతుల ను పెంచడం లోను, ఉపాధి ని కల్పించడం లోను సాయపడుతాయి: ప్రధాన మంత్రి
ఈ చర్యల తో సంస్కరణల ను కొనసాగించాలన్న మా ప్రభుత్వం వచనబద్ధత వెల్లడి అవుతోంది: ప్రధాన మంత్రి
ఆర్థిక మంత్రి ఈ రోజు న ప్రకటించిన చర్యలు ఆర్థిక కార్యకలాపాల ను ఉత్తేజ పరచడం కోసం, ఉత్పత్తి ని, ఎగుమతుల ను పెంచడం కోసం, ఉపాధి ని కల్పించడం కోసం సాయపడుతాయి అని ప్రధాన మంత్రి శ్రీ నరేంద్ర మోదీ అన్నారు. ఆరోగ్య సంరక్షణ కోసం, బాలల కు ఆరోగ్య సంరక్షణ సౌకర్యాల కల్పన కోసం, రైతుల కోసం, చిన్న నవ పారిశ్రామికవేత్త ల కోసం, స్వతంత్రోపాధి కలిగిన వ్యక్తుల కోసం చర్యల ను తీసుకోవడమైంది అని ఆయన నొక్కి చెప్పారు.
ప్రధాన మంత్రి అనేక ట్వీట్ లలో ఈ కింది విధం గా పేర్కొన్నారు..
‘‘ఆర్థిక మంత్రి @nsitharaman ఈ రోజు న ప్రకటించిన చర్య లు ప్రజారోగ్య సౌకర్యాల ను, ప్రత్యేకించి ఆ సౌకర్యాల కు అంతగా నోచుకోని ప్రాంతాల లో, ఇనుమడింప జేయనున్నాయి. అవి వైద్య రంగ మౌలిక సదుపాయాల కల్పన లో ప్రైవేటు పెట్టుబడి కి ప్రోత్సాహాన్ని ఇస్తాయి. అంతేకాదు, కీలకమైన మానవ వనరుల ను పెంచుతాయి కూడాను. మన బాలల ఆరోగ్య సంరక్షణ సదుపాయాల ను పటిష్ట పరచడం అనే అంశం పైన ప్రత్యేక శ్రద్ధ ను తీసుకోవడం జరిగింది.
మన రైతుల కు సాయపడటానికి ప్రాముఖ్యాన్ని ఇవ్వడమైంది. వారి కి ఖర్చుల ను తగ్గించడానికి, వారి ఆదాయాల ను పెంచడానికి, వ్యవసాయ సంబంధిత కార్యకలాపాల లో దీర్ఘకాలికత్వాన్ని సమర్ధించడానికి అనేక కార్యక్రమాల ను ప్రకటించడమైంది.
మన చిన్న నవ పారిశ్రామికవేత్త లు, స్వతంత్రోపాధి కలిగిన వ్యక్తులు వారి వ్యాపార కార్యకలాపాల లో నిలదొక్కుకొనేందుకు వీలుగా, వాటి ని వారు మరింత విస్తరించుకొనేందుకు అదనపు మద్ధతు ను ప్రకటించడమైంది. పర్యటన రంగం తో ముడిపడి ఉన్న వారికి సాయం చేయడానికి గాను ఆర్థిక సహాయం సహా అనేక కార్యక్రమాల ను తీసుకోవడం జరుగుతోంది.
ఆర్థిక కార్యకలాపాల ను ఉత్తేజ పరచడం లో, ఉత్పత్తి ని, ఎగుమతుల ను పెంచడంలో, ఉపాధి ని కల్పించడం లో ఈ చర్య లు తోడ్పడుతాయి. ఫలితాల తో ముడిపెట్టిన విద్యుత్తు పంపిణీ పథకం, పిపిపి ప్రాజెక్టుల కోసం సువ్యవస్థీకృత ప్రక్రియ లు, ఆస్తుల నగదీకరణ.. ఇవి సంస్కరణ ల పట్ల మా ప్రభుత్వం వచనబద్ధత ను కొనసాగిస్తోందనే విషయాన్ని చాటుతున్నాయి.’’
ఆర్థిక మంత్రిత్వ శాఖ ప్యాకేజీ తాలూకు ప్రకటన ను చూడడం కోసం ఈ కింది లింకు ను సందర్శించగలరు.
https://pib.gov.in/PressReleseDetail.aspx?PRID=1730963
(
సాంస్కృతిక మంత్రిత్వ శాఖ
ఇండియా గేట్ సమీపంలోని కర్తవ్య పథ్ లో తెలంగాణ వార్షిక వేడుక బతుకమ్మ పండుగ నిర్వహిస్తున్న సాంస్కృతిక వ్యవహారాల మంత్రిత్వ శాఖ
బతుకమ్మ తెలంగాణ ప్రజల సంస్కృతి, ప్రత్యేక గుర్తింపును ప్రతిబింబిస్తుంది. “జన్మదాయిని” అయిన గౌరీ దేవిని ఈ వేడుకల సందర్భంగా మహాగౌరిగా పూజిస్తారు.
(కేంద్ర సాంస్కృతిక వ్యవహారాల మంత్రిత్వ శాఖ న్యూఢిల్లీలోని ఇండియా గేట్ సమీపంలో కర్తవ్యపథ్ వద్ద బతుకమ్మ పండుగ నిర్వహించింది. కేంద్ర సాంస్కృతిక వ్యవహారాలు, టూరిజం, డోనర్ శాఖల మంత్రి శ్రీ జి.కిషన్ రెడ్డి, టూరిజం శాఖ సహాయ మంత్రి శ్రీ అజయ్ భట్; పాలన, చట్టాల అమలు విభాగాలకు చెందిన సీనియర్ మహిళా అధికారులు, విభిన్న ప్రభుత్వ శాఖల మహిళా సారథులు ఈ కార్యక్రమంలో పాల్గొన్నారు.
తెలంగాణ ప్రాంత వార్షిక వేడుక అయిన బతుకమ్మ పండుగ తొమ్మిది రోజుల పాటు జరుగుతుంది. దసరా నవరాత్రులు ముగిసే వరకు కూడా ఆ వేడుకలు కొనసాగుతూనే ఉంటాయి. ప్రాంతీయంగా పూచే రంగురంగుల పూలతో ఈ వేడుక నిర్వహిస్తారు. ఇది తెలంగాణ ప్రజల సంఘటిత స్ఫూర్తికి దర్పణం పడుతుంది.ఈ ఏడాది బతుకమ్మ పండుగ వేడుకలు సెప్టెంబర్ 25 నుంచి అక్టోబర్ 3వ తేదీ వరకు జరుగుతున్నాయి.
ప్రతీ ఒక్క కుటుంబానికి ఆరోగ్యం, సంపదలు సమకూర్చమని ఈ పండుగ సందర్భంగా అమ్మవారిని ప్రార్థిస్తారు. తమకు మంచి జీవిత భాగస్వామిని ప్రసాదించాలని హిందూ కుటుంబాలకు చెందిన యువతులు అమ్మవారిని ప్రార్థిస్తారు. “ఆ భగవతి సజీవ రూపమే బతుకమ్మ”. ఈ పండుగ తెలంగాణ ప్రజల సంస్కృతి, గుర్తింపు చిహ్నం. జీవనదాయిని మహా గౌరిని గౌరీదేవిగా ఆరాధిస్తారు.
యువతులు రంగురంగుల పూలను దొంతరలుగా పేర్చి, రంగోలీలు అలంకరించడం ఈ పండుగలో ప్రధానం. బంతిపూలు, తామరలు వంటి వివిధ రకాల పూలు సేకరించి ఇవ్వడం ద్వారా పండుగ నిర్వహించుకోవడంలో పురుషులు కూడా సహాయం చేస్తారు. మహిళలు రంగురంగుల పూలను విశాలమైన ప్లేటులో అమర్చి ఒక శిఖరం వలె పేర్చుతారు. మహిళలు ప్రత్యేకించి యువతులు తమ తమ గ్రామాలు, తాము నివశించే ప్రాంతాల్లో సాయంత్రం సమయానికి బృందాలుగా వచ్చి వేడుకలో పాల్గొంటారు. తాము తయారుచేసుకున్న బతుకమ్మల చుట్టూ వలయాకారంలో ఏర్పడి చేతులతో చప్పట్లు కొడుతూ జానపద గేయాలు పాడుతూ లయబద్ధంగా నృత్యం చేస్తూ చుట్టూ తిరుగుతారు. తమ కుటుంబాలకు ఆరోగ్యం, సంపదలు ప్రసాదించాలంటూ అమ్మవారి ఆశీస్సులు అందుకోవడమే ఈ వేడుక ప్రధాన లక్ష్యం.
ఆయుష్
నార్త్ ఈస్ట్రన్ ఇన్ స్టిట్యూట్ ఆఫ్ ఫోక్ మెడిసిన్  పేరును నార్త్ ఈస్ట్రన్ ఇన్స్టిట్యూట్ ఆఫ్ ఆయుర్వేద, ఫోక్ మెడిసిన్ రిసెర్చ్ గా మార్చేందుకు కేబినెట్ ఆమోదం.
ప్రధానమంత్రి శ్రీ నరేంద్రమోదీ అధ్యక్షతన ఈరోజు సమావేశమైన కేంద్రకేబినెట్, నార్త్ ఈస్ట్రన్ ఇన్ స్టిట్యూట్ ఆఫ్ ఫోక్ మెడిసిన్  పేరును నార్త్ ఈస్ట్రన్ ఇన్స్టిట్యూట్ ఆఫ్ ఆయుర్వేద, ఫోక్ మెడిసిన్ రిసెర్చ్ గా మార్చేందుకు ఆమోదం తెలిపింది.
వివరాలు :
అరుణాచల్ ప్రదేశ్లోని పాసిఘాట్వద్ద ఆయుర్వేదం, జానపద వైద్యానికి సంబంధించి నాణ్యమైన విద్య పరిశోధనను అందించేందుకు నార్త్ ఈస్ట్రన్ ఇన్స్టిట్యూట్ ఆఫ్ పోక్ మెడిసిన్  ను నార్త ఈస్ట్రన్ ఇన్స్టిట్యూట్ ఆఫ్ ఆయుర్వేద, ఫోక్ మెడిసిన్ రిసెర్చ్  గా మార్చే ప్రతిపాదనలకు కేంద్ర కేబినెట్ ఆమోదం తెలిపింది. ఇందుకు సంబంధించిన మార్పులను మెమరాండం ఆఫ్ అసోసియేషన్, నియమాలు, నిబంధనలలో కూడా చేపడతారు.
ప్రభావం:
ఈ సంస్థకు సంబంధించిన కార్యకలాపాలలో ఆయుర్వేదను చేర్చడం వల్ల ఈశాన్య ప్రాంత ప్రజలకు ఆయుర్వేదం. జానపద వైద్యంలో నాణ్యమైన విద్య . పరిశోధనను అందించేందుకు ఇది ఎంతగానో ఉపయోగపడుతుంది. ఈ సంస్థ కు చెందిన ఆయుర్వేద, జానపద వైద్యానికి సంబంధించిన విద్యార్థులకు ఇండియాలో నే కాకుండా పొరుగున ఉన్న టిబెట్, భూటాన్, మంగోలియా, నేపాల్, చైనా, ఇతర మధ్య ఆసియా దేశాలలో అవకాశాలను కల్పిస్తుంది.
నేపథ్యం:
అరుణాచల్ ప్రదేశ్లోని పాసి ఘాట్ వద్ద ఈ ప్రాంతంలోని సంప్రదాయ జానపద వైద్యం, ఆరోగ్య విధానాలకు సంబంధించి ఒక పద్ధతి ప్రకారం పరిశోధన జరిపి దాని సమాచారాన్ని జాగ్రత్తగా భద్రపరచేందుకు ఎన్.ఇ.ఐ.ఎఫ్.ఎం ను ఏర్పాటు చేశారు. సంప్రదాయం విధానాల ద్వారా వ్యాధులు నయం చేసే వారికి, ఆధునిక శాస్త్ర పరిశోధనలకు మధ్య సమన్వయం ఏర్పరచడం, సర్వే, డాక్యుమెంటేషన్, జానపద వైద్య విధానాలకు గుర్తింపు , ప్రజారోగ్య వైద్య విధానంలో వాడుకోవడానికి అవకాశం ఉన్న చికిత్సలు, పరిష్కారాల సమాచారం, భవిష్యత్ పరిశోధన వంటివి దీని పరిధికిందికి వస్తాయి.
యువజన వ్యవహారాలు, క్రీడల మంత్రిత్వ శాఖ
భారతదేశంలో అంతర్జాతీయ స్థాయి అథ్లెట్లను తయారు చేయడంలో విశ్వవిద్యాలయాలు కీలక పాత్ర పోషిస్తాయి : కేంద్ర యువజన & క్రీడా వ్యవహారాల మంత్రి శ్రీ అనురాగ్ ఠాకూర్,
అంతర్జాతీయ స్థాయి అథ్లెట్లను తయారు చేయడంలో విశ్వవిద్యాలయాలు ముఖ్యమైన పాత్ర పోషిస్తాయని కేంద్ర సమాచార, ప్రసార, యువజన, క్రీడా వ్యవహారాల శాఖ మంత్రి పేర్కొన్నారు. ఆయన ఈ రోజు చెన్నైలో క్రీడా ప్రముఖులు, భారత ఒలింపిక్ సంఘం ఆఫీస్ బేరర్లు, ఇతర క్రీడా సంఘాల ప్రతినిధులతో మాట్లాడుతూ, ఈ ప్రాజెక్టుకు సంబంధించిన ముసాయిదా విధి విధానాలు రూపొందించేందుకు 40 నుంచి 50 విశ్వవిద్యాలయాల ఉపకులపతులతో సమావేశం నిర్వహించాలని యోచిస్తున్నట్లు తెలియజేశారు.
దేశంలో 943 ప్రైవేటు విశ్వవిద్యాలయాలు పనిచేస్తున్నాయని చెప్పారు. ఒక్కొక్క విశ్వవిద్యాలయం ఒక్కొక్క క్రీడాకారుడి చొప్పున దత్తత తీసుకుని వారికి విద్య, అంతర్జాతీయ శిక్షణ సౌకర్యాలు కల్పించగలిగితే భారత్ 900 నుంచి 1000 మంది అంతర్జాతీయ క్రీడాకారులను తయారు చేయగలదని ఆయన అభిప్రాయపడ్డారు.
ఈ దిశగా ముందుకెళ్లేందుకు, "ఖేలో ఇండియా ప్రాజెక్టు" కింద కేంద్ర ప్రభుత్వం, వివిధ "స్పోర్ట్స్ సెంటర్ ఆఫ్ ఎక్సలెన్స్" కేంద్రాలు ప్రారంభించినట్లు, ఆయన చెప్పారు. స్పోర్ట్స్ సైన్స్ రంగంలో కూడా ఒక "సెంటర్ ఆఫ్ ఎక్సలెన్స్" ఏర్పాటు చేయాలని, ప్రభుత్వం యోచిస్తోంది. సైన్స్ మద్దతు లేకుండా ఒక అథ్లెట్ ఏమీ సాధించలేడు. ప్రతి అథ్లెట్ విజయం వెనుక ఎంతో సైన్స్ దాగి ఉంటుందని, కేంద్ర మంత్రి పేర్కొన్నారు.
హర్యానాలోని సోనిపట్ లో ఒక స్పోర్ట్స్ సైన్స్ సెంటర్ ను ప్రారంభించనున్నట్లు, ఆయన చెప్పారు. కర్ణాటక లోని బెంగళూరు, పంజాబ్ లోని పాటియాల లో కూడా ఇలాంటి కేంద్రాలు ఏర్పాటు చేయనున్నారు. ప్రధానమంత్రి శ్రీ నరేంద్ర మోదీ క్రీడా రంగంపై ప్రత్యేక దృష్టి సారిస్తున్నారని, కేంద్ర మంత్రి చెప్పారు.
ప్రధాన మంత్రి కార్యాలయం
సర్ దార్ పటేల్ వర్ధంతి నాడు ఆయన ను స్మరించుకొన్న ప్రధాన మంత్రి
సర్ దార్ పటేల్ వర్ధంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని ఘటించారు.
ప్రధాన మంత్రి ఒక ట్వీట్ లో –
‘‘సర్ దార్ పటేల్ ను ఆయన వర్థంతి రోజు న స్మరించుకొంటున్నాను. ఆయన చేసినటువంటి సుప్రతిష్ఠితమైన సేవ కు, ఆయన ప్రదర్శించినటువంటి పరిపాలన సంబంధి నైపుణ్యాల కు, మరి మన దేశాన్ని ఏకం చేయడం కోసం ఆయన సలిపిన అలుపెరుగని ప్రయాసలకు గాను భారతదేశం ఎల్లప్పటికీ కృతజ్ఞత ను కలిగి ఉంటుంది.’’ అని పేర్కొన్నారు.
వ్యవసాయ మంత్రిత్వ శాఖ
ఆహార భద్రత & ఇతర సమస్యలపై ఐ2యూ2 కూటమి నేతల సమావేశం
విదేశీ వ్యవహారాల మంత్రిత్వ శాఖ ఇచ్చిన సమాచారం ప్రకారం, ఉత్పాదకతను పెంచేలా వ్యవసాయం & అనుబంధ రంగ సాంకేతికతను అభివృద్ధి చేసేందుకు ఐ2యూ2 కన్సార్టియంను ఏర్పాటు చేసే ప్రతిపాదన లేదు. అయితే, భారతదేశం, ఇజ్రాయెల్ ప్రధానులు, అమెరికా, యూఏఈ అధ్యక్షులు "ఐ2యూ2" గ్రూప్ మొదటి నేతల సమావేశాన్ని ప్రారంభించారు. ఉమ్మడి పెట్టుబడులు, నీరు, శక్తి, రవాణా, అంతరిక్షం, ఆరోగ్యం, ఆహార భద్రతలో కొత్త కార్యక్రమాలపై దృష్టి పెట్టి, ఈ అంశాల్లో ప్రపంచం ఎదుర్కొంటున్న సవాళ్లను పరిష్కరించాలని ఈ దేశాల ప్రత్యేక కూటమి లక్ష్యంగా పెట్టుకుంది. ఈ ప్రకారం, ఐ2యూ2 నేతలు ఆహార భద్రత కార్యక్రమాలపై దృష్టి పెట్టారు. దీని కింద భారతదేశ వ్యాప్తంగా ఏకీకృత ఆహార పార్కులను వరుసగా అభివృద్ధి చేస్తారు.
22 ఫిబ్రవరి 2023న అంగీకార లేఖపై సంతకం చేయడం ద్వారా 'అగ్రికర్చర్ ఇన్నోవేషన్ మిషన్ ఫర్ క్లైమేట్'లో  భారతదేశం చేరింది. ఎయిమ్4సిని కాన్ఫరెన్స్ ఆఫ్ పార్టీస్-26లో  యూఏఈ, యూఎస్ ప్రారంభించాయి. దీనిలో ఇజ్రాయెల్ సహా 140 ప్రభుత్వ, ప్రభుత్వేతర సంస్థలు భాగస్వాములుగా ఉన్నాయి. ఐదేళ్ల  కాలంలో వాతావరణ మార్పులను తట్టుకునే వ్యవసాయం, ఆహార వ్యవస్థల ఆవిష్కరణ కోసం పెట్టుబడులు, ఇతర మద్దతును గణనీయంగా పెంచేలా భాగస్వాములను ఏకం చేయడం ద్వారా వాతావరణ మార్పులు, ప్రపంచ ఆకలిని పరిష్కరించడానికి ఎయిమ్4సి ప్రయత్నిస్తుంది.
ఇజ్రాయెల్కు చెందిన 'ఇజ్రాయెల్స్ ఏజెన్సీ ఫర్ ఇంటర్నేషనల్ డెవలప్మెంట్ కోపరేషన్'తో 3 సంవత్సరాల  పని ప్రణాళిక కార్యక్రమంపై 2021 మే 24న భారత వ్యవసాయం & రైతుల సంక్షేమ మంత్రిత్వ శాఖ సంతకం చేసింది. సెంటర్ ఆఫ్ ఎక్సలెన్స్  కార్యకలాపాలు ప్రారంభించడం, విలువ గొలుసు అభివృద్ధి, పండ్లు & కూరగాయల పంటలను విత్తే నాణ్యమైన సామగ్రిని ఉత్పత్తి చేయడానికి హైటెక్ వ్యవసాయం చేయడం వంటివి ఈ ఒప్పందంలో భాగం.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈ రోజు రాజ్యసభలో లిఖితపూర్వకం రూపంలో ఈ సమాచారాన్ని వెల్లడించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
చిన్న తరహా పరిశ్రమల అభివృద్ధి
'ఆత్మా నిర్భర్ భారత్ అభియాన్'లో భాగంగా ప్రభుత్వం అనేక రంగాలకు వివిధ సహాయక చర్యలను ప్రకటించింది. ఇందులో భాగంగా దేశంలో ఎంఎస్ఎంఈ రంగానికి.. ముఖ్యంగా కోవిడ్ -19 మహమ్మారి పరిస్థితుల నేపథ్యంలో మద్దతు ఇవ్వడానికి అనేక కార్యక్రమాలు చేపట్టింది. వాటిలో కొన్ని:
- సూక్ష్మ, చిన్న & మధ్య తరహా సంస్థలకు రూ.20,000 కోట్ల సబార్డినేట్ రుణ సదుపాయం.
- ఎంఎస్ఎంఈలతో సహా వ్యాపారాల కోసం రూ.3 లక్షల కోట్ల మేర కొలాటరల్ లేని ఆటోమేటిక్ రుణ సదుపాయం.
- ఎంఎస్ఎంఈ ఫండ్ ఆఫ్ ఫండ్స్ విధానం ద్వారా రూ.50,000 కోట్ల ఈక్విటీ ఇన్ఫ్యూషన్.
- ఎంఎస్ఎంఈల వర్గీకరణకు కొత్త సవరించిన ప్రమాణాలు.
- రిటైల్ మరియు టోకు వర్తకాలు కూడా ఎంఎస్ఎంఈ కింద చేర్చబడ్డాయి.
- వ్యాపారం సులభతరం కోసం 'ఉదయం రిజిస్ట్రేషన్' ద్వారా ఎంఎస్ఎంఈల కొత్త రిజిస్ట్రేషన్.
- రూ.200 కోట్లలోపు విలువ గల వస్తువుల సేకరణకు గ్లోబల్ టెండర్లుకు పోకుండా ఉండేలా వెసులుబాటు కల్పించడం.
- ఎంఎస్ఎంఈ మంత్రిత్వ శాఖ హర్యానా రాష్ట్రంతో సహా దేశంలో ఎంఎస్ఎంఈ రంగాల అభివృద్ధి మరియు అభివృద్ధి కోసం వివిధ పథకాలు మరియు కార్యక్రమాల్ని అమలు చేస్తోంది. ఈ తరహా
పథకాలు, మరియు కార్యక్రమాలలో ప్రధాన మంత్రి ఉపాధి కల్పన కార్యక్రమం , సంప్రదాయ పరిశ్రమల పునరుత్పత్తి కోసం నిధుల పథకం , సరికొత్తగా ఆవిష్కరణల ప్రోత్సహ పథకం, గ్రామీణ పరిశ్రమలు మరియు వ్యవస్థాపకత , ఎంఎస్ఎంఈలకు పెరుగుతున్న రుణం కోసం వడ్డీ ఉపసంహరణ పథకం, క్రెడిట్ మైక్రో మరియు స్మాల్ ఎంటర్ప్రైజెస్, మైక్రో అండ్ స్మాల్ ఎంటర్ప్రైజెస్ క్లస్టర్ డెవలప్మెంట్ ప్రోగ్రామ్ , క్రెడిట్ లింక్డ్ క్యాపిటల్ సబ్సిడీ అండ్ టెక్నాలజీ అప్గ్రేడేషన్ స్కీమ్  కోసం హామీ పథకం పీఎంఈజీపీ కింద ఏర్పాటు చేసిన యూనిట్లతో సహా ఎంఎస్ఎంఈలపై కోవిడ్ -19 మహమ్మారి ప్రభావాన్ని అంచనా వేయడానికి నేషనల్ స్మాల్ ఇండస్ట్రీస్ కార్పొరేషన్ మరియు ఖాదీ మరియు విలేజ్ ఇండస్ట్రీస్ కమిషన్ అధ్యయనాలు ఏర్పాటు చేయడం జరిగింది.
ప్రత్యేక సంస్థాగత వ్యవస్థ ఏర్పాటు..
డైరెక్టరేట్ జనరల్ ఆఫ్ ట్రేడ్ రెమెడీస్లో హెల్ప్-డెస్క్ మరియు ఫెసిలిటేషన్ సెంటర్ కూడా ఏర్పాటు చేశారు. ఇది డంపింగ్ నిరోధక చర్యలతో సహా.. వాణిజ్య సమస్యల పరిష్కారపు చర్యలతో వ్యవహరిస్తుంది. ఈ హెల్ప్ డెస్క్ & ఫెసిలిటేషన్ సెంటర్ అనేది వివిధ వాటాదారులచే అందుబాటులో ఉన్న వాణిజ్య పరిష్కార చర్యలను సముచితంగా ఉపయోగించుకునేందుకు గాను ఏర్పాటుచేసిన సంస్థాగత వ్యవస్థ. ఈ సంస్థ నిర్వహించే ఇతర విధులు ఇలా ఉన్నాయి:-
- వివిధ వాణిజ్య రెమిడీస్కు సంబంధించి దేశీయ పరిశ్రమలకు  సమాచారాన్ని వ్యాప్తి చేయండి. వాణిజ్య పరిష్కార పిటిషన్లను దాఖలు చేయడంలో డీఐ, ముఖ్యంగా ఎంఎస్ఎంఈ సంస్థలకు దగ్గరగా తోడ్పాటును అందించడం.
- దరఖాస్తులు దాఖలు చేసేటప్పుడు 'డేటా అంతరాలను' తొలగించడానికి ఎంఎస్ఎంఈలకు మార్గనిర్దేశం చేయండి.
- ఇతర దేశాలలో వాణిజ్య సంబంధిత సమస్యల పరిష్కారపు పరిశోధనలను ఎదుర్కొంటున్న భారతీయ ఎగుమతిదారులకు మార్గనిర్దేశం చేయండి.
- దేశీయ పరిశ్రమకు అందుబాటులో ఉన్న సుంకంరహిత చర్యలకు సంబంధించిన సమాచారాన్ని అందించండి మరియు సంబంధిత పరిపాలనా మంత్రిత్వ శాఖ / డిపార్ట్మెంట్ వారి సహకారంతో వాటి ద్వారా లబ్ధి పొందమని వారికి సలహా ఇవ్వండి.
- వివిధ విధానాలను పూర్తి చేయడానికి మరియు కేసుల పరిష్కారానికి గాను అంచనా వేసిన కాలపరిమితికి సంబంధించిన సమాచారాన్ని అందించండి.
ఈ సమాచారాన్ని కేంద్ర, చిన్న, మధ్యతరహా పరిశ్రమల శాఖ మంత్రి శ్రీ నారాయణ్ రాణే ఈ రోజు లోక్సభకు ఇచ్చిన ఒక లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
చంద్రయాన్-3 కు సంబంధించి ప్రపంచ వ్యాప్తం గా నేత లవద్ద నుండి అభినందన పూర్వక సందేశాల ను అందుకొన్న ప్రధాన మంత్రి
జాబిల్లి ఉపరితలం మీద చంద్రయాన్-3 విజయవంతం గా దిగినందుకు ప్రపంచవ్యాప్తం గా నేత లు భారతదేశాని కి అభినందన పూర్వక సందేశాల ను పంపించారు.
ప్రధాన మంత్రి శ్రీ నరేంద్ర మోదీ వారికి సామాజిక మాధ్యం లోని X ప్లాట్ ఫార్మ్ లో సమాధానాల ను ఇస్తూ, శుభాకాంక్షల కు గాను ధన్యవాదాల ను కొన్ని ట్వీట్ ల ద్వారా తెలియ జేశారు.
యునైటెడ్ స్టేట్స్ ఉపాధ్యక్షురాలు పంపిన సందేశాని కి ప్రధాన మంత్రి జవాబిస్తూ, X మాధ్యం లో ఈ క్రింది విధం గా వ్రాశారు.
మారిశస్ ప్రధాని సందేశాని కి ప్రధాన మంత్రి ప్రతిస్పందిస్తూ, X మాధ్యం లో ఈ క్రింది విధం గా వ్రాశారు.
ఇటలీ ప్రధాని సందేశాని కి ప్రధాన మంత్రి సమాధానాన్ని ఇస్తూ X మాధ్యం లో దిగువ విధం గా వ్రాశారు.
జాపాన్ ప్రధాని సందేశాని కి ప్రధాన మంత్రి బదులిస్తూ, X మాధ్యం లో ఈ క్రింది విధం గా పేర్కొన్నారు.
ఐర్లాండ్ ప్రధాని సందేశాని కి ప్రధాన మంత్రి సమాధానాన్ని ఇస్తూ, X మాధ్యం లో ఈ క్రింది విధం గా పోస్ట్ చేశారు.
మలేశియా ప్రధాని సందేశాని కి ప్రధాన మంత్రి ప్రత్యుత్తరాన్ని ఇస్తూ, X మాధ్యం లో ఈ క్రింది విధం గా పేర్కొన్నారు.
(